## El Programa de Garanties de l’IVF per a la compra de vivenda suma al Banc Sabadell a les entitats col·laboradores

*** Després d’esta incorporació són ja 16 les entitats bancàries que participen en este programa d’avals del qual ja se n’han beneficiat 230 valencians**

El director general de l’Institut Valencià de Finances (IVF), Enrique Montes, i el director general adjunt de Banc Sabadell, Fernando Canós, han subscrit este dimarts el conveni pel qual esta entitat s’adherix al Programa de Garanties IVF per a facilitar l’accés a finançament destinat a la compra de vivenda a la Comunitat Valenciana.

A través d’este programa els jóvens d’entre 18 i 45 anys poden accedir a préstecs hipotecaris de fins al 95 % del preu de la vivenda, gràcies a l’aval que l’IVF oferix de fins al 15 % del preu de l’immoble.

Després de l’adhesió de Banc Sabadell són ja 16 les entitats bancàries que participen com a col·laboradores de l’Institut Valencià de Finances en la posada en marxa d’este producte financer, del qual ja se n’han beneficiat més de 230 jóvens valencians.

Fecha: 15/10/2024